Pusiasalis
Pusiasalis – sausumos dalis, kuri iš vienos pusės jungiasi su žemynu ar didele sala, o iš kitų pusių yra supama vandenyno, jūros arba ežero. Dažnai su pagrindiniu sausumos plotu pusiasalį jungia sąsmauka. Apsėmus sąsmauką pusiasalis virsta sala. Nedideli pusiasaliai dažnai vadinami kyšuliais. Priklausomai nuo įvairios formos, kilmės pusiasaliai dar vadinami nerijomis. Didžiausi pusiasaliai (Arabijos, Indokinijos, Indostano) dažnai vadinami subkontinentais. Daugeliu atveju pusiasalis geologine prasme sudaro vieną visumą su žemynu. Pusiasalio plotas, skirtingai nuo salos, yra sutartinis dydis.